
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 13 

10 Ιανουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανασύσταση Επιτροπής Μέτρων Εξυγίανσης και ανά¬ 
θεση αρμοδιοτήτων. 1 

Τροποποίηση και συμπλήρωση των διατάξεων της 
Πράξης Εκτελεστικής Επιτροπής 1/20.12.2012 σχε¬ 
τικά με τις αρμοδιότητες της Επιτροπής Πιστω¬ 
τικών και Ασφαλιστικών Θεμάτων. 2 

ΑΠΟΦΑΣΕΙ Σ 

Πράξη 6/8.1.2013 (1) 

Ανασύσταση Επιτροπής Μέτρων Εξυγίανσης και 
ανάθεση αρμοδιοτήτων. 

Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Τα άρθρα 28 και 55Α του καταστατικού της Τρά¬ 
πεζας της Ελλάδος, όπως ισχύει, 

β) τις διατάξεις του ν. 3601/2007 «Ανάληψη και άσκηση 
δραστηριοτήτων από τα πιστωτικά ιδρύματα, επάρκεια 
ιδίων κεφαλαίων των πιστωτικών ιδρυμάτων και των 
επιχειρήσεων παροχής επενδυτικών υπηρεσιών και λοι¬ 
πές διατάξεις» (ΦΕΚ Α' 178), όπως ισχύει, και ιδίως τα 
άρθρα 63 έως 63ΣΤ και 68 αυτού, 

γ) ότι από τις διατάξεις της παρούσας δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζει: 

1. Ανασυστήνεται στην Τράπεζα της Ελλάδος Επι¬ 
τροπή Μέτρων Εξυγίανσης, την οποία αποτελούν τα 
εξής πρόσωπα: 

Πρόεδρος: ο Υποδιοικητής, στον οποίο αναφέρεται η 
Μονάδα Εξυγίανσης Πιστωτικών Ιδρυμάτων 

Μέλη: Οι Διευθυντές των Διευθύνσεων: 

Χρηματοπιστωτικής Σταθερότητας 
Χρηματοοικονομικών Δραστηριοτήτων 
Στατιστικής. 

Σε περίπτωση απουσίας ή κωλύματος, ο Υποδιοικητής 
αναπληρώνεται από το μέλος του Γ ενικού Συμβουλίου 
που ορίζεται κατά το τελευταίο εδάφιο του άρθρου 32 
του Καταστατικού της Τράπεζας της Ελλάδος. 

Σε περίπτωσης ισοψηφίας υπερισχύει η ψήφος του 
Προέδρου. 


Χρέη Γραμματέα της Επιτροπής εκτελεί υπάλληλος 
της Μονάδας Εξυγίανσης Πιστωτικών Ιδρυμάτων. 

2. Στην αποκλειστική αρμοδιότητα της Επιτροπής 
Μέτρων Εξυγίανσης ανήκει η έκδοση όλων των απο¬ 
φάσεων και εισηγήσεων της Τ ράπεζας της Ελλάδος, οι 
οποίες προβλέπονται στα άρθρα 63, 63Α, 63Β, 63Γ, 63Δ, 
63Ε, 63ΣΤ και στο στοιχείο στ της παραγράφου 1 του 
άρθρου 68 του ν. 3601/2007, όπως ισχύει. 

Η Επιτροπή αποφασίζει κατόπιν εισήγησης της Μο¬ 
νάδας Εξυγίανσης Πιστωτικών Ιδρυμάτων. 

Η Επιτροπή κατά την άσκηση των καθηκόντων της 
δεν υπόκειται σε οδηγίες ή εντολές κανενός άλλου 
οργάνου της Τράπεζας της Ελλάδος ή οποιουδήποτε 
κρατικού οργάνου. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2013 
Ο Διοικητής 

ΓΕΩΡΓΙΟΣ ΠΡΟΒΟΠΟΥΛΟΣ 
-♦- 

Πράξη 4/8.1.2013 (2) 

Τροποποίηση και συμπλήρωση των διατάξεων της Πρά¬ 
ξης Εκτελεστικής Επιτροπής 1/20.12.2012 σχετικά με 
τις αρμοδιότητες της Επιτροπής Πιστωτικών και 
Ασφαλιστικών θεμάτων. 

Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Τα άρθρα 28 και 55Α του Καταστατικού της Τρά¬ 
πεζας της Ελλάδος, όπως ισχύει, 
β) το άρθρο 1 του ν. 1266/1982 «Όργανα ασκήσεως της 
νομισματικής πιστωτικής και συναλλαγματικής πολιτι¬ 
κής και άλλες διατάξεις», (ΦΕΚ Α' 81), 
γ) την πράξη της υπ’ αριθμ. 1/20.12.2012 «Ανασύσταση 
Επιτροπής Πιστωτικών και Ασφαλιστικών θεμάτων και 
ανάθεση αρμοδιότητας» (ΦΕΚ Β' 3410), 
δ) ότι από τις διατάξεις της παρούσας δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζει τα εξής: 

1. Αντικαθίσταται η παράγραφος 2 της Πράξης Εκτε¬ 
λεστικής Επιτροπής 1/20.10.2012 σχετικά με την αρμο¬ 
διότητα της Επιτροπής Πιστωτικών και Ασφαλιστικών 
θεμάτων, ως κατωτέρω: 

«2. Στην αρμοδιότητα της Επιτροπής Πιστωτικών και 
Ασφαλιστικών Θεμάτων ανήκουν: 

α) Η έκδοση κανονιστικών και ατομικών αποφάσε¬ 
ων της Τράπεζας της Ελλάδος κατά την άσκηση των 
αρμοδιοτήτων που εμπίπτουν στο πεδίο του άρθρου 
55Α του Καταστατικού της. Στις ανωτέρω αποφάσεις 
περιλαμβάνονται ιδίως εκείνες που αφορούν την ίδρυ¬ 
ση και τους όρους λειτουργίας των πιστωτικών και 
χρηματοδοτικών ιδρυμάτων, ιδρυμάτων πληρωμών και 
επιχειρήσεων ιδιωτικής ασφάλισης, καθώς και η λήψη 
μέτρων και η επιβολή κυρώσεων και προστίμων σε νο¬ 
μικά και φυσικά πρόσωπα. Εξαιρούνται των ανωτέρω οι 
αποφάσεις και εισηγήσεις που εκδίδονται σε εφαρμογή 
των διατάξεων των άρθρων 63, 63Α, 63Β, 63Γ, 63Δ, 63Ε 
και 63ΣΤ καθώς και της περ. στ) της παρ.1 του άρθρου 
68 του ν. 3601/2007. 

β) Η έκδοση ειδικής εγκριτικής απόφασης για την απο¬ 
δέσμευση διαθεσίμων των κατά την έννοια του άρθρου 


1 του α.ν. 1611/1950, όπως ισχύει, δημοσίων οργανισμών 
(προς παροχή δανείων ή διενέργεια επενδύσεων οι 
οποίες δεν πληρούν τους προβλεπόμενους από ειδικές 
διατάξεις της νομοθεσίας περί επενδύσεων δημοσίων 
οργανισμούς όρους), εξαιρουμένων των φορέων που 
υπάγονται στο ν. 3586/2007, σύμφωνα με την παρ. 1 του 
άρθρου 2 του ίδιου ως άνω νόμου.» 

2. Η Εκτελεστική Επιτροπή διατηρεί το δικαίωμα να 
ασκεί με Πράξεις της τις αρμοδιότητες που ανατίθενται 
με την παρούσα στην Επιτροπή Πιστωτικών και Ασφα¬ 
λιστικών Θεμάτων. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2013 
Ο Διοικητής 

ΓΕΩΡΓΙΟΣ ΠΡΟΒΟΠΟΥΛΟΣ 

